
INFORMACIJA ŠVENTĖS „TAU, VILNIAU!“ 
DALYVIAMS
Vilnius, 2013 m. liepos 15 d.
Maloniai informuojame, kad kiekvienai organizacijai, užsiregistravusiai dalyvauti mugėje, bus suteikta 1 palapinė (3 x 3 m, be sienų), 1 stalas (136 x 90 cm, aukštis 73 cm) ir 1 suolas. Iš viso šiais metais turime tik 95 palapines prekybai, taigi raginame neįgaliųjų organizacijas ir tarnybas nedelsti ir paskubėti registruotis.

Taip pat maloniai informuojame, kad neįgaliųjų organizacijos gali savarankiškai įsigyti ir atvykti į šventę su savo palapine/mis. Leidžiama atsivežti savo įrangą rankdarbių, kitų darbų eksponavimui (stalus, suolus, stendus ir kt.). Reikalavimai palapinei: 3 x 3 m, stogelis žalios spalvos. Reikalavimai stalams: žalios, mėlynos arba bordo spalvų plastikiniai (136 x 90 cm, aukštis 73 cm). Savo palapines organizacijos statosi savarankiškai šventės organizatorių nurodytoje vietoje. 
 

Labai prašome neįgaliųjų organizacijų laikytis tvarkos ir neužimti papildomų palapinių ar kitos įrangos mugėje, nes tuomet nukenčia kitų dalyvių interesai. Organizacijos ir tarnybos, kurios piktybiškai nesilaikys tvarkos, kitais metais gali būti neregistruojamos į šventę.

 

Taip pat maloniai primename, kad kolektyvai, norintys koncertuoti scenoje, turi užpildyti nustatytos formos dalyvio anketą. Ar jie atrinkti koncertuoti scenoje, kolektyvai sužinos LSKD „Guboja“ internetiniame tinklapyje www.guboja.lt iki 2013-08-24 (numatoma atrinkti 10-15 kolektyvų).

Iškilus papildomiems klausimams maloniai prašome kreiptis į Aušrą Abromaitienę (mob. tel. +37061810120, ausra@guboja.lt). 
Pridedame: palapinių ir stalų nuotraukos – 2 vnt..    
Pagarbiai,

Viktorija Vitaitė, LSKD „Guboja“ pirmininkė, mob. 869843850, viktorija@guboja.lt

